เรื่อง: ขอความช่วยเหลือในการบังคับคดีและสงเคราะห์ครอบครัวแม่เลี้ยงเดี่ยว - กรณีนางสาวธัญทิพย์ ไพรัตน์ธนากิจ หรือ แม่กระต่าย

รายละเอียด: แม่กระต่าย หรือ นางสาวธัญทิพย์ ไพรัตน์ธนากิจ มีเลขประจำตัวประชาชน 3-2102 00151-66-8 และบุตรสาว น้องอลิซ หรือ ด.ญ.ภควรรณ ไพรัตน์ธนากิจ  ซึ่งประสบปัญหาจากการที่ นายณฐกฤต นนท์ตา อดีตสามีได้ทอดทิ้งครอบครัวและไม่ปฏิบัติตามคำพิพากษาของศาลเยาวชนและครอบครัว ทำให้น้องอลิซอยู่ในความดูแลของแม่กระต่ายเพียงลำพังโดยไม่มีรายได้ที่มั่นคงและขาดความช่วยเหลือจากผู้เป็นบิดา

วันที่ 2 พฤศจิกายน 2564 ต่อศาลเยาวชนและครอบครัวกลางมีคำพิพาษาศาลเยาวชนและครอบครัวหมายเลขคดีดำที่ ยชพ1249/2564 และคดีหมายเลขแดงที่ ยชพ1477/2564 ให้น้องอลิซ เป็นบุตรชอบด้วยกฎหมายของนายณฐกฤต นนท์ตา และให้นายณฐกฤต นนท์ตา ชำระค่าอุปการะเลี้ยงดูน้องอลิซ เดือนละ 10,000 บาท ค่าเรียนและค่ารักษาพยาบาลตามค่าใช้จ่ายจริง อย่างไรก็ตาม หลังมีคำพิพากษาแม่กระต่ายไม่ได้รับชำระค่าเลี้ยงดูจากนายณฐกฤต นนท์ตา มีเพียงได้รับค่าเช่าห้องเดือนละ 3,000 บาท ในบางเดือนบ้างเท่านั้น นอกจากนี้ จากการตรวจสอบพบว่า น้องอลิซได้หลุดออกจากระบบการศึกษาเนื่องจากแม่ไม่สามารถจัดหาทุนทรัพย์ในการส่งเสริมการศึกษาให้กับลูกได้ 

คลินิกกฎหมาย มูลนิธิกระจกเงา เห็นว่า เพื่อคุ้มครองสิทธิของเด็กและคุ้มครองสิทธิในกระบวนการยุติธรรมที่จะได้รับการบังคับตามคำพิพากษา จึงขอให้มีการพิจารณาความช่วยเหลือแม่ต่ายและน้องอลิซในด้านต่างๆ ดังนี้

1.ขอให้มีการบังคับคดีตามคำพิพากษา ที่ศาลเยาวชนและครอบครัวกลางได้มีคำพิพากษาไว้แล้ว ในกรณีที่ นายณฐกฤต นนท์ตา ไม่ปฏิบัติตามคำพิพากษาในการชำระค่าอุปการะเลี้ยงดูน้องอลิซ โดยขอให้มีการประสานงาน ดำเนินการทางกฎหมายเพื่อให้การชำระค่าเลี้ยงดูเป็นไปตามคำพิพากษา

2.ขอสงเคราะห์เงินช่วยเหลือเด็ก ในสภาวะยากลำบากเพื่อการดำรงชีพและการศึกษา จาก กองทุนคุ้มครองเด็ก ตามพระราชบัญญัติคุ้มครองเด็ก เพื่อให้สามารถจัดการกับสถานการณ์ในปัจจุบันและสามารถส่งเสริมการศึกษาให้กับน้องอลิซได้ตามสิทธิของเด็ก

3.ขอสงเคราะห์เงินช่วยเหลือในการดำรงชีพแก่ครอบครัว ซึ่งเป็นครอบครัวที่มีรายได้น้อยและขาดแคลนที่พึ่งพิง โดยการให้ความช่วยเหลือในด้านการดำรงชีพและค่าใช้จ่ายที่จำเป็นในชีวิตประจำวัน

ติดต่อกลับ
1. แม่ต่าย นางสาวธัญทิพย์ ไพรัตน์ธนากิจ โทร. 0902919969 (*แม่ต่ายอาจโทรติดต่อยากเนื่องจากปัญหาด้านการเงินและการถูกตัดไฟฟ้า)
อาศัยอยู่ที่ หมู่บ้านเอื้ออาทรบึงกุ่ม ห้อง 90/5 ตึก 90 ซอย 13 ถนนเสรีไทย แขวงคลองกุ่ม เขตบึงกุ่ม จังหวัดกรุงเทพมหานคร 10240 
2. น.ส.ณีรนุช กิ่งวชิรา เจ้าหน้าที่คลินิกกฎหมายกระจกเงา โทร.082-9154163 อีเมล์ neeranoot@mirror.or.th 
3. คลินิกกฎหมายกระจกเงา โทร.083-7717769